CELEX: 32015R1407
Language: hu
Date: 2015-08-19 00:00:00
Title: A Bizottság (EU) 2015/1407 végrehajtási rendelete (2015. augusztus 19.) a Horvátország csatlakozására tekintettel a cukorágazatra vonatkozó átmeneti intézkedések megállapításáról szóló 170/2013/EU végrehajtási rendelet módosításáról

20.8.2015   
            
            
               HU
            
            
               Az Európai Unió Hivatalos Lapja
            
            
               L 219/1
            
         A BIZOTTSÁG (EU) 2015/1407 VÉGREHAJTÁSI RENDELETE
   (2015. augusztus 19.)
   a Horvátország csatlakozására tekintettel a cukorágazatra vonatkozó átmeneti intézkedések megállapításáról szóló 170/2013/EU végrehajtási rendelet módosításáról
   AZ EURÓPAI BIZOTTSÁG,
   tekintettel Horvátország csatlakozási szerződésére,
   tekintettel Horvátország csatlakozási okmányára (1) és különösen annak 41. és 16. cikkére, összefüggésben IV. melléklete 3. a) szakaszának 4. pontjával,
   mivel:
   
               (1)
            
            
               A 170/2013/EU bizottsági végrehajtási rendelet (2) Horvátország uniós csatlakozására való tekintettel átmeneti intézkedéseket állapít meg a cukorágazatra vonatkozóan. A rendelet II. fejezetének 2. szakasza a horvát piacon Horvátország csatlakozásának idején meglévő cukor-többletmennyiségek meghatározásával és eltávolításával foglalkozik. Megállapítja azokat a határidőket, ameddig a cukor-többletmennyiségeket meg kell határozni, el kell távolítani, és ameddig az azonosított horvátországi piaci szereplőknek az eltávolított készletekre vonatkozóan bizonyítékot kell benyújtaniuk. Ezenkívül referencia-időszakokat állapít meg a Horvátország által abban az esetben fizetendő összegek kiszámításához, amennyiben a cukor-többletkészleteket nem vonják ki a piacról.
            
         
               (2)
            
            
               Az 1345/2014/EU bizottsági végrehajtási rendelet (3) meghatározta a horvát piacon Horvátország csatlakozását megelőzően meglévő cukor-többletmennyiséget, és amelyeket a 968/2014/EU bizottsági végrehajtási rendelettel (4) módosított 170/2013/EU végrehajtási rendeletben meghatározott határidőknek megfelelően Horvátország költségére el kell távolítani az uniós piacról.
            
         
               (3)
            
            
               2015. május 19-én kelt levelében Horvátország arról tájékoztatta a Bizottságot, hogy ugyan nem vonja kétségbe azon kötelezettségét, hogy 2015. szeptember 30-ig gondoskodjék a Bizottság által meghatározott cukor-többletmennyiség piacról történő kivonásáról, azonban előre nem látható eljárási nehézségei merültek fel az érintett piaci szereplőknek a többletmennyiségek eltávolítására vonatkozó kényszerítését illető kötelezettsége teljesítése tekintetében, és további időre lenne szüksége e nehézségek megoldására. Ezért helyénvaló hat hónappal meghosszabbítani a 170/2013/EU végrehajtási rendeletben meghatározott határidőket.
            
         
               (4)
            
            
               A 170/2013/EU végrehajtási rendeletet ezért ennek megfelelően módosítani kell.
            
         
               (5)
            
            
               Az e rendeletben előírt intézkedések összhangban vannak a mezőgazdasági piacok közös szervezésével foglalkozó bizottság véleményével,
            
         ELFOGADTA EZT A RENDELETET:
   1. cikk
   A 170/2013/EU végrehajtási rendelet a következőképpen módosul:
   
               1.
            
            
               A 9. cikk (1) bekezdésében a „2015. szeptember 30-ig” szöveg helyébe a „2016. március 31-ig” szöveg lép;
            
         
               2.
            
            
               A 10. cikk a következőképpen módosul:
               
                           a)
                        
                        
                           a „2015. szeptember 30.” szöveg helyébe a „2016. március 31.” szöveg lép;
                        
                     
                           b)
                        
                        
                           a „2016. május 31-ig” szöveg helyébe a „2016. november 30-ig” szöveg lép;
                        
                     
         
               3.
            
            
               A 11. cikk a következőképpen módosul:
               
                           a)
                        
                        
                           az (1) bekezdésben a „2015. december 31-ig” szöveg helyébe a „2016. június 30-ig” szöveg lép;
                        
                     
                           b)
                        
                        
                           a (2) bekezdés negyedik albekezdésében a „2015. szeptember 30-ig” helyébe a „2016. március 31-ig” szöveg lép;
                        
                     
         
               4.
            
            
               A 12. cikk a következőképpen módosul:
               
                           a)
                        
                        
                           az (1) bekezdésben a „2016. január 31-ig” szöveg helyébe a „2016. július 31-ig” szöveg lép;
                        
                     
                           b)
                        
                        
                           a (2) bekezdés a következőképpen módosul:
                           
                                       i.
                                    
                                    
                                       az első albekezdésben a „2015. szeptember 30.” szöveg helyébe a „2016. március 31.” szöveg lép;
                                    
                                 
                                       ii.
                                    
                                    
                                       a második albekezdésben a „2016. május 31-ig” szöveg helyébe a „2016. november 30-ig” szöveg lép;
                                    
                                 
                                       iii.
                                    
                                    
                                       a harmadik albekezdésben a „2016. március 31-ig” szöveg helyébe a „2016. szeptember 30-ig” szöveg lép.
                                    
                                 
                     
         2. cikk
   Ez a rendelet az Európai Unió Hivatalos Lapjában való kihirdetését követő harmadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2015. augusztus 19-én.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 112., 2012.4.24., 10. o.
   
   
      (2)  A Bizottság 2013. február 25-i 170/2013/EU végrehajtási rendelete Horvátország csatlakozására tekintettel a cukorágazatra vonatkozó átmeneti intézkedések megállapításáról (HL L 55., 2013.2.27., 1. o.).
   
      (3)  A Bizottság 2014. december 17-i 1345/2014/EU végrehajtási rendelete a Horvátországban cukorból, izoglükózból és gyümölcscukorból felhalmozott többletmennyiségek meghatározásáról (HL L 363., 2014.12.18., 80. o.).
   
      (4)  A Bizottság 2014. szeptember 12-i 968/2014/EU végrehajtási rendelete a Horvátország csatlakozására tekintettel a cukorágazatra vonatkozó átmeneti intézkedések megállapításáról szóló 170/2013/EU végrehajtási rendelet módosításáról (HL L 272., 2014.9.13., 6. o.).